
 Esselamu alejkum, poštovani šejhu.


Htjela sam da vas pitam u vezi uzimanja kredita. Obratila sam se prvoj islamskoj mirokreditnoj fondaciji u Sarajevu za iznos od 3000 km. Uzimaju mi administrativne troškove u iznosu od 270 km, da li se to podrazumjeva pod kamatom? Kredit je namjenjen za dječije školovanje. Allah vas nagradio.


* 
* 
* 
* 
* 
* 
* 

 
ISLAMSKA MIKROKREDITNA FONDACIJA – krediti bez kamate

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


O ovakvoj vrsti kredita sam već ranije govorio i pisao.


Pogledaj na You tube isječak iz predavanja o Savremenim oblicima kamate pod naslovom: Beskamatni kredit uz plaćanje administrativnih troškova:


Link: <https://www.youtube.com/watch?v=y_mnTN0KW_I&nohtml5=False>


Od tekstova na tu temu je odgovor pod naslovom “SAVREMENI IMOVINSKI POSTUPCI U KOJIMA IMA KAMATE”. Evo link:


<http://zijadljakic.com/index.php?option=com_content&view=article&id=371:savremeni-imovinski-postupci-u-kojima-ima-kamate&catid=65:aktuelne-teme&Itemid=133>


U tom tekstu između ostalog piše sljedeće:


“BESKAMATNI KREDIT UZ PLAĆANJE ADMINISTRATIVNIH TROŠKOVA, ovakvi krediti su u osnovi dozvoljeni ako ono što se naziva administrativnim troškovima nije prikrivena ***[kamata](https://pitajucene.com/search/kamat/questions/ "Pretraži pitanja o kamati")*** nego stvarni realni troškovi administracije (struje, kirije, plaćanja radnog osoblja i slično).


Da bi administrativni troškovi bili stvarni i realni a ne prikrivena kamata treba da ispune dva uvjeta:


Prvi: da ne čine više od četiri posto ukupnog kredita.


Drugo: da se postotak administrativnih troškova ne povećava sa veličinom kredita.


Ako se ispune ova dva šarta beskamatni kredit sa administrativnim troškovima je dozovoljen i ne predstavlja prikrivenu kamatu.”


Prema tome, u spomenutom kreditu koje daje ova ISLAMSKA MIKROKREDITNA FONDACIJA nije ispunjen prvi šart, jer administrativni troškovi predstavljaju čistu kamatu od 9%. Uzimanje ovih kredita predstavlja zabranjenu kamatu.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


